Boligskatten økes i Oslo

Byrådet i Oslo vil få inn tre ganger så mye i eiendomsskatt når boligskatten økes fra 2 til 3 promille. Fra i år blir også næringseiendommer beskattet.

SKATTEN SKRUS OPP: Byrådet hever eiendomsskatten i Oslo. Illustrasjonsfoto. Vis mer byoutline Foto: Vegard Wivestad Grøtt NTB scanpix

Publisert: Publisert: 20. februar 2017 10:50

Det viser en oversikt som byrådet la fram mandag.

For boliger og fritidsboliger øker satsen fra 2 til 3 promille, mens næringseiendommer blir beskattet med 2 promille i år og 3 promille fra neste år. Bunnfradraget på 4 millioner kroner beholdes, med unntak av næringsbygg.

Skatten på næringseiendommer innebærer at Oslo vil få inn tre ganger så mye eiendomsskatt i år som beregnet, 1,3 milliarder kroner, noe byrådet ikke har budsjettert med, skriver NRK.

I år vil 250.000 eiendomsskattesedler for om lag 185.000 eiendommer bli sendt ut. Ifølge Skattedirektoratet har verdien på boliger i Oslo økt med 10 prosent i snitt det siste året.

Bydelene Ullern og Aker topper lista over hvor mange boliger som får eiendomsskatt. Statistikken viser at 76,5 prosent av boligene i Vestre Aker får boligskatt, mens det samme gjelder drøyt 9 prosent av eiendommene i sentrum og nesten 12 prosent i Gamle Oslo.

I alt får rundt fire av ti av Oslos nærmere 180.000 boliger eiendomsskatt.

Les også Nordmenn mindre tilfredse med demokratiet

Les også Rapport foreslår grønt skattekutt

Les også DNB-sjefen om boligpriser: – Ikke bærekraftig

Her kan du lese mer om Oslo Skatter og avgifter